חשבון עובר
ושוב, כמו תמיד בארץ ישראל,; האבנים רותחות,; והאדמה איננה מכסה.; ושוב קוראים אחי מן המיצר.; כלבים קצוצי אזניים צועקים בלילה; אל הנכרי הנע; ואחיהם עונים לעומתם.; ושוב, כמו תמיד בארץ ישראל,; אבני המראשות מסוכנות.; רבים מן הנמים רואים סולם.; הלבנה גדולה יותר ומניעה; גמולות משוררות ועוד סהרורים; והאורבים נמים על אם הדרך, כמאז.; ושוב, כמו תמיד בארץ ישראל,; שער הרחמים נעול עדיין; ואבני קברים בצל חומה.; ושמש אלולית וההרים נוטפים עסיס; והגבעות תתמוגגנה; ודבש ניגר.; ושוב, כמו תמיד בארץ ישראל,; עיניים מציצות מכםות המזל; ושולי האבנים פיח שרפות רחוקות; וטרם שחר מלאה הביקעה ערפל; ובעונת האבטיחים סוער הים.; ושוב, כמו תמיד בארץ ישראל; הדרכים כואבות מעיקבות עולי רגל; ואלוהים מרגיש כמו בבית; ואחי עודם קוראים מן המיצר.; וכח אש; וכח לילה; ומחט לא תעבור; ונוצה בהרים.; ושוב, כמו תמיד בארץ ישראל; האבנים זוכרות.; האדמה איננה מכסה.; הדין נוקב את ההרים.; 